‘ಅಭಿವಾ’ ಜೋಡಿಗೆ ಸಿಂಹಪ್ರಿಯ, ಪ್ರಜ್ವಲ್ ದಂಪತಿ ಕಡೆಯಿಂದ ಸ್ವೀಟ್ ವಿಶ್

ಅಂಬರೀಶ್-ಸುಮಲತಾ ಅವರ ಪುತ್ರ ಅಭಿಷೇಕ್- ಅವಿವಾ (Aviva) ಆರತಕ್ಷತೆ ಅದ್ದೂರಿಯಾಗಿ ಪ್ಯಾಲೇಸ್ ಗ್ರೌಂಡ್‌ನಲ್ಲಿ ನಡೆಯುತ್ತಿದೆ. ಸ್ಯಾಂಡಲ್‌ವುಡ್ ನಟ- ನಟಿಯರು ಬಾಲಿವುಡ್ ಸ್ಟಾರ್ಸ್ ಸಾಕ್ಷಿಯಾಗುವ ಮೂಲಕ ನವಜೋಡಿಗೆ ಶುಭಕೋರುತ್ತಿದ್ದಾರೆ. ಅಭಿವಾ ಜೋಡಿಗೆ ಕನ್ನಡದ ಬೆಸ್ಟ್ ಕಪಲ್ ಆಗಿರುವ ವಸಿಷ್ಠ ಸಿಂಹ- ಹರಿಪ್ರಿಯಾ, ಪ್ರಜ್ವಲ್-ರಾಗಿಣಿ ಶುಭಕೋರಿದ್ದಾರೆ. ನವಜೋಡಿಗೆ ಏನಂದ್ರು ಗೊತ್ತಾ.? ಇಲ್ಲಿದೆ ಮಾಹಿತಿ

ಐದಾರು ವರ್ಷಗಳ ಪ್ರೀತಿಗೆ ಅಭಿವಾ ಜೂನ್ 5ಕ್ಕೆ ಮದುವೆಯೆಂಬ ಮುದ್ರೆ ಒತ್ತಿದ್ದಾರೆ. ಜೂನ್ 7ರಂದು ಬೆಂಗಳೂರಿನ ಪ್ಯಾಲೇಸ್ ಗ್ರೌಂಡ್‌ನಲ್ಲಿ ಅದ್ದೂರಿಯಾಗಿ ರಿಸೆಪ್ಷನ್ ಕಾರ್ಯಕ್ರಮ ನಡೆಯುತ್ತಿದೆ. ಅಭಿವಾ ಜೋಡಿ ಗೋಲ್ಡನ್ ಬಣ್ಣದ ಧಿರಿಸಿನಲ್ಲಿ ಮಿಂಚಿದ್ದಾರೆ. ಅಭಿವಾ ಆರತಕ್ಷತೆಗೆ ಚಿತ್ರರಂಗ- ರಾಜಕೀಯ ಸಾಕ್ಷಿಯಾಗಿದೆ. ಇದನ್ನೂ ಓದಿ:‘ಅಭಿವಾ’ ಜೋಡಿಗೆ ಶುಭಹಾರೈಸಿದ ನಟಿ ರಮ್ಯಾ

ಅಭಿಷೇಕ್‌ಗೆ ಟಿಪ್ಸ್ ಕೊಡೋಕೆ ಏನಿಲ್ಲ. ಎಲ್ಲರೂ ಸಂಸಾರ ಸಾಗರದಲ್ಲಿ ಈಜಲೇಬೇಕು. ಹೋಗ್ತಾ ಹೋಗ್ತಾ ಅವರೇ ಕಂಡುಕೊಳ್ತಾರೆ. ಡಿಯರ್ ಅಭಿ ಮದುವೆಯಾಗಿರೋದು ತುಂಬಾ ಖುಷಿಯಾಗುತ್ತೆ. ಬೆಸ್ಟ್ ವಿಶ್ ಟು ಟೈಗರ್. ನಾವು ಅವರಿಗಿಂತ ಮೂರು-ನಾಲ್ಕು ತಿಂಗಳು ಸೀನಿಯರ್ ಅಷ್ಟೇ ಎಂದು ವಸಿಷ್ಠ ಹಾರೈಸಿದ್ದಾರೆ. ಸುಮಲತಾ ಮೇಡಂ ಅವರ ಜೊತೆ ನಾನು ವರ್ಕ್ ಮಾಡಿದ್ದೀನಿ. ಡಾಟರ್ ಆಫ್ ಪಾರ್ವತಮ್ಮ ಚಿತ್ರದಲ್ಲಿ ನನ್ನ ತಾಯಿ ಪಾತ್ರ ಮಾಡಿದ್ರು. ಅಭಿನ ನನ್ನ ಬ್ರದರ್ ಅಂತಾ ಕರೀಬೇಕು. ನನ್ನ ಬ್ರದರ್ ಹ್ಯಾಪಿ ಮ್ಯಾರೀಡ್ ಲೈಫ್ ಎಂದು ನಟಿ ಹರಿಪ್ರಿಯಾ (Haripriya) ಹಾರೈಸಿದ್ದಾರೆ.

ನನ್ನ ಇನ್ನೊಬ್ಬ ತಮ್ಮದು ಮದುವೆ ನಡೆದಿದೆ. ಅವರ ಮನೆಯ ಎಲ್ಲಾ ಕಾರ್ಯಕ್ರಮದಲ್ಲೂ ಪಾಲ್ಗೋಳ್ಳುತ್ತಾ ಬಂದಿದ್ದೀವಿ. ಬಹಳ ಮಜವಾಗಿದೆ. ಅಭಿ ಹೇಳ್ತಿದ್ದ, ನಾವಿಬ್ಬರು ಪ್ರೀತಿಗೆ ಪ್ರೇರಣೆ ಅಂತಾ ಸೋ ನಮ್ಮ ಹಾಗೇ ಅವರು ಕೂಡ ಖುಷಿಯಾಗಿರಲಿ ಎಂದು ಪ್ರಜ್ವಲ್ ದೇವರಾಜ್ (Prajwal Devraj) ದಂಪತಿ ವಿಶ್ ಮಾಡಿದ್ದಾರೆ.

ಅವಿವಾ ಆರತಕ್ಷತೆ ಸಂಭ್ರಮದಲ್ಲಿ ಮೆಗಾಸ್ಟಾರ್‌ ಚಿರಂಜೀವಿ, ಜಾಕಿ ಶ್ರಾಫ್, ಮಾಜಿ ಸಿಎಂ ಬೊಮ್ಮಾಯಿ, ನಟಿ ಮಾಲಾಶ್ರೀ, ರಮೇಶ್ ಅರವಿಂದ್, ರಿಷಬ್‌ ಶೆಟ್ಟಿ ದಂಪತಿ ಸೇರಿದಂತೆ ಹಲವರು ಭಾಗಿಯಾಗಿ ವಿಶ್ ಮಾಡಿದ್ದಾರೆ.